Everton-sjefen kaller United-jakten «bortkastet tid»
Det sier manageren etter at Everton lot seg ryste av at deres tidligere sjef, David Moyes, la inn et «skambud» på duoen Fellaini og Baines. Manchester United prøvde å hente de to spillerne for om lag 260 millioner kroner (150 mill. for Fellaini, 110 mill. for Baines). Budet ble kontant avslått. - Det er nøye dokumentert hva som skjedde med budet. Det er håndtert, og det var bortkastet tid, tid jeg ikke ønsker at spillerne mine skal kaste bort, sier Martinez til klubbens nettside.Budet fra United kom bare 48 timer før sesongstarten i Premier League og ble derfor tolket som et forsøk på å lage bråk mellom de to spillerne og Everton. Manageren likte ikke at fjorårets seriemester gjorde det på den måten.Everton sesongåpnet med bortekamp mot Norwich. Den endte 2-2 etter en underholdende andreomgang.Martinez tok over Everton da Moyes forlot klubben til fordel for United. Moyes har ikke lagt skjul på at han ønsker å ta med seg to av sine tidligere spillere til Manchester, men at det skjer virker usannsynlig. - Når det er noe å fortelle fansen vår, vil jeg gjøre det. De vil være de første som får vite om det hvis det kommer spillere inn eller spillere drar ut, sier Martinez. Moyes kjenner, som tidligere sjef i klubben, godt til Fellaini og Baines. Førstnevnte hentet han selv til Everton i 2008. Den gang betalte klubben rundt 160 millioner kroner for belgieren. Fem år senere mener altså Moyes at markedsverdien på Fellaini har falt til 150 millioner kroner.
Roberto Martinez (40) gir Manchester United klar beskjed om hva han synes om budet på Marouane Fellaini (25) og Leighton Baines (28).